Төсөл

**МОНГОЛ УЛСЫН ХУУЛЬ**

**СЭРГЭЭГДЭХ ЭРЧИМ ХҮЧНИЙ ТУХАЙ ХУУЛЬД НЭМЭЛТ,**

**ӨӨРЧЛӨЛТ ОРУУЛАХ ТУХАЙ**

1 дүгээр зүйл.Сэргээгдэх эрчим хүчний тухай хуульд дор дурдсан агуулгатай заалт нэмсүгэй:

1/11 дүгээр зүйлийн 8 дахь хэсэг:

“11.8.Энэ хуулийн 11.1 дэх хэсэг цахилгаан экспортлох үйл ажиллагаанд хамаарахгүй.”

2/4 дүгээр зүйлийн 1 дэх хэсгийн 81 дэх заалт:

“4.1.81.”диспетчерийн үндэсний төв” гэж Эрчим хүчний тухай хуулийн 10.1-д заасан тусгай зөвшөөрөл эзэмшигчийг;”

3/4 дүгээр зүйлийн 1 дэх хэсгийн 10 дахь заалт:

“4.1.10.”төсөл шалгаруулалт” гэж эрчим хүч дамжуулах сүлжээнд холбогдон ажиллах сэргээгдэх эрчим хүчний үүсгүүр барих төслийг тогтоосон техникийн нөхцөл, нэгдсэн сүлжээнд эрчим хүч нийлүүлэх үнийн саналаар өрсөлдүүлэн сонгон шалгаруулах ажиллагааг;”

4/4 дүгээр зүйлийн 1 дэх хэсгийн 11 дэх заалт:

“4.1.11.”төсөл хэрэгжүүлэх баталгаа” гэж сэргээгдэх эрчим хүчний үүсгүүр барих гэрээ байгуулсан хуулийн этгээд гэрээний үүргийн биелэлтийг бүрэн хангахыг баталгаажуулж, худалдан авагч талд ирүүлсэн банкны баталгаа, банкинд байршуулсан мөнгөн хөрөнгийг.”

5/5 дугаар зүйлийн 3 дахь хэсгийн 8 дахь заалт:

“5.3.8.төсөл шалгаруулалтын журмыг боловсруулах, батлах;”

6/5 дугаар зүйлийн 3 дахь хэсгийн 9 дэх заалт:

“5.3.9.төсөл шалгаруулалтыг зохион байгуулах.”

7/5 дугаар зүйлийн 6 дахь хэсгийн 5 дахь заалт:

“5.6.5.хэрэглэгчийн сэргээгдэх эрчим хүчний үүсгүүрээс үйлдвэрлэсэн цахилгааны түгээх сүлжээнд нийлүүлэх үнэ, тарифыг жил бүр хянаж, тогтоох.”

2 дугаар зүйл. Сэргээгдэх эрчим хүчний тухай хуулийн 3.1 дэх хэсгийн “байгаа” гэсний дараа “иргэн,” гэж, 10.2 дахь хэсгийн “хугацаа,” гэсний дараа “төсөл хэрэгжүүлэх баталгаа,” гэж тус тус нэмсүгэй.

3 дугаар зүйл.Сэргээгдэх эрчим хүчний тухай хуулийн 8 дугаар зүйлийн “Дамжуулагчийн” гэснийг “Диспетчерийн үндэсний төвийн” гэж, 8.1 дэх хэсгийн “Дамжуулагч” гэснийг “Диспетчерийн үндэсний төв” гэж, 10.1 дэх хэсгийн “дамжуулагчийн” гэснийг “Диспетчерийн үндэсний төвийн” гэж, 11.4 дэх хэсгийн “бие даасан үүсгүүрээр үйлдвэрлэж” гэснийг “хэрэглэгчийн сэргээгдэх эрчим хүчний үүсгүүрээс үйлдвэрлэж, түгээх сүлжээнд” гэж, 11.5 дахь хэсгийн “газар” гэснийг “хороо” гэж, 4.1.8 дахь заалтын “3.1.13” гэснийг “3.1.19” гэж, 5.3.5 дахь заалтын “эх үүсвэрээс” гэснийг “үүсгүүрээс” гэж, 5.6.2 дахь заалтын “дамжуулагчтай” гэснийг “Диспетчерийн үндэсний төвтэй” гэж, 11.1.1 дэх заалтын “0.08-0.95 ам.доллар;” гэснийг “0.08 ам доллар хүртэл;” гэж, 11.1.3 дахь заалтын “0.15-0.18 ам.доллар.” гэснийг “0.12 ам.доллар хүртэл.” гэж тус тус өөрчилсүгэй.

4 дүгээр зүйл.Сэргээгдэх эрчим хүчний тухай хуулийн 11.5 дахь хэсэг, 11.7 дахь хэсгийн “11.3” гэснийг тус тус хассугай.

5 дугаар зүйл.Сэргээгдэх эрчим хүчний тухай хуулийн 11.3 дахь хэсэг, 8.1.2 дахь заалтыг тус тус хүчингүй болсонд тооцсугай.

6 дугаар зүйл.Энэ хуулийг батлагдсан өдрөөс нь эхэлж дагаж мөрдөнө.

ГАРЫН ҮСЭГ